**Príloha 1**

**(Aktivity CVTI SR počas TVT)**

Centrum vedecko-technických informácií SR bude väčšinu svojich aktivít v rámci TVT realizovať online. Ponúkame výber z podujatí, ktoré organizuje alebo spoluorganizuje CVTI SR v spolupráci s MŠVVaŠ SR.

* **Pondelok s neurológiou (9. novembra 2020)**

V rámci podujatia sa uskutočnia 2 prednášky:

* **9.00 hod.:** *„Od neurónu k mozgu“* **–** prednáška budevenovaná vývoju mozgu v rannom štádiu života, a tomu čo jeho vývoj ovplyvňuje - prednášať bude **Ján Bakoš, PhD.** Záznam z prednášky bude zverejnený online na našom **YouTube CVTI SR** **o 9.00 hod.**
* **17.00 hod.:** *„Poruchy spánku a ich vplyv na dlhodobý zdravotný stav“* **- MUDr. Martin Kucharík** sa bude venovať problematike spánku a nespavosti. Prednášku budete môcť sledovať online prostredníctvom **livestreamu o 17.00 hod.**
* **Slávnostné vyhlásenie výsledkov grafickej a výtvarnej súťaže (10. novembra 2020)**

Téma grafickej aj výtvarnej súťaže bola tento rok jednotná - *„Vedci – superhrdinovia dnešných dní“*. Cieľom výtvarnej a grafickej súťaže je zvýšiť záujem mladých ľudí o vedu a techniku, vedecké bádanie a popularizáciu vedy a techniky na Slovensku.

* **Festival vedeckých filmov (11. novembra 2020)**

Súčasťou TVT 2020 bude tento rok výnimočne aj FVF 2020. Témou tohtoročného FVF je *„Svetelné znečistenie – čo nám hrozí?“* Prostredníctvom **livestreamu vám online premietneme dva filmy**, po ktorých sa uskutoční moderovaná diskusia s odborníkmi na danú tému:

* **16.00 hod.:** film *„Temná strana svetla“* + diskusia
* **18.00 hod**.: film „*Vo svetle noci“* (premiéra autorského filmu Mateja Poka z produkcie CVTI SR) + diskusia
* **Festival vedy a techniky AMAVET (9. - 11. novembra 2020)**

FVaT AMAVET je už tradičnou súčasťou Týždňa vedy a techniky na Slovensku. Tento rok sa uskutoční už jeho **23. ročník**. V rámci FVaT AMAVET môžu žiaci stredných škôl, ale aj žiaci II. stupňa základných škôl, prihlasovať svoje bádateľské projekty. Celoslovenské finále sa uskutoční počas TVT 2020 **od 9. do 11. novembra 2020**.

* **Ceny za vedu a techniku 2020**

Vyvrcholením Týždňa vedy a techniky na Slovensku býva tradične odovzdávanie Ceny za vedu a techniku 2020. Podujatie sa však z dôvodu aktuálnych protipandemických opatrení uskutoční v náhradnom termíne, o ktorom budeme včas informovať.

* **Zážitkové centrum vedy Aurelium**

Pri príležitosti TVT 2020 dostane každý návštevník Zážitkového centra vedy Aurelium v období 9. – 15. novembra 2020 malý darček.

* **Mimoriadne vydanie časopisu Quark**

Pri príležitosti TVT 2020 a zároveň pri príležitosti osláv 25. výročia založenia časopisu Quark bude vydané špeciálne online číslo časopisu.

* **Veda na dosah**

Na stránke [www.vedanadosah.sk](http://www.vedanadosah.sk) budú počas celého TVT publikované špeciálne články, videá a podcasty ako aj výstupy z realizovaných podujatí.

*\* Zmena programu vyhradená.*

**Kontakt pre médiá – Komunikačný odbor Ministerstva školstva, vedy, výskumu a športu SR:**

**tel: 02/59 374 253,** [tlacove@minedu.sk](mailto:tlacove@minedu.sk).

**Kontakt pre médiá – Centrum vedecko-technických informácií SR:**

Eva Vašková, tel.: 02/ 69 253 113, [eva.vaskova@cvtisr.sk](mailto:eva.vaskova@cvtisr.sk)